முல்லைப் பெரியாறு அணைக்கும், மேற்கு தொடர்ச்சி மலையில் உள்ள சுற்று வட்டார நீர் ஆதாரத்திற்கும், இயற்கை சூழலுக்கும், தேனி மாவட்டத்தின் விவசாயத்திற்கும் மிகப்பெரிய ஆபத்தை இத்திட்டம் ஏற்படுத்தும். நியூட்ரினோ கதிர்கள் தொடர்பான ஆராய்ச்சியை மேற்கொள்வதன் மூலம் இப்பகுதியை ஒரு பரிசோதனைக்கூடமாக்க முயலும் மத்திய அரசுக்கும், கைக்கட்டி வாய்ப்பொத்தி நிற்கும் எடப்பாடி பழனிசாமியின் அரசுக்கும், மக்கள் உணர்வுகளை எடுத்துரைக்கும் வகையில் கண்டன ஆர்ப்பாட்டம் நடத்த அனுமதி கோரியபோது, வழக்கம்போல எடப்பாடி பழனிசாமியின் உத்தரவின் பேரில் காவல்துறை அனுமதி மறுத்த காரணத்தால், சென்னை ஐகோர்ட்டு மதுரைக் கிளையில் அனுமதி கோரப்பட்டு, அதன்படி வரும் மே 6-ந் தேதி கண்டன ஆர்ப்பாட்டம் நடத்த பரிசீலித்து அனுமதி அளிக்குமாறு காவல்துறைக்கு ஐகோர்ட்டு உத்தரவிட்டதன் பேரில், தற்போது அனுமதி அளிக்கப்பட்டிருக்கிறது.